FELHÍVÁS
Szociális célú tűzifa támogatás igénylése
Dunavecse Város Önkormányzata Képviselő-testületének a szociális célú tűzifa támogatás helyi szabályairól szóló rendelete szerint az önkormányzat vissza nem térítendő természetbeni támogatásként tűzifát biztosíthat annak a személynek, aki az általa lakott lakást tűzifával fűti, és

a) aktív korúak ellátására jogosult,

b) időskorúak járadékára jogosult,

c) települési támogatásra (lakhatással kapcsolatos települési támogatás, gyógyszerkiadással kapcsolatos települési támogatás) jogosult,

d)  a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevel

e) gyermeke rendszeres gyermekvédelmi kedvezményre jogosult 

f) akinek háztartásában az egy főre jutó havi jövedelem nem haladja meg a 71.250 Ft-ot, egyedül élő nyugdíjas esetében a 100.000 Ft-ot. 

A kérelemnyomtatvány a Polgármesteri Hivatal hatósági csoportján szerezhető be, vagy letölthető a www. dunavecse.hu honlapról. 
A támogatás iránti kérelmeket 2015. december 1-től 2015. december 18-ig lehet benyújtani a Polgármesteri Hivatal hatósági csoportján. 
A kérelemhez csatolni kell a jogosultságot igazoló határozatot (amennyiben az ellátást nem Dunavecse Város Polgármestere vagy a képviselő-testület állapította meg), a f) pont szerinti kérelmező esetében pedig a kérelem benyújtását megelőző hónap jövedelméről szóló igazolást (pl. nyugdíjszelvény, munkáltatói igazolás stb.). 

A kérelmek elbírálása érkezési sorrendben történik azzal, hogy az a)-d) szerinti kérelmezőt a többi kérelmezőnél előbbre kell sorolni. 
